Canonne Franciaországban született, de pár évvel később szüleivel Brazíliába költözött. A család később New Yorkban telepedett le, Cannone tizenkét éves korában ott kezdett el vívni versenyszerűen. Tizenhárom éves korától a New York-i Vívó Akadémián pallérozódott, ahol Michael Mokretsov lett az edzője. A 2019-es budapesti olimpiai kvalifikációs világbajnokságon 30. helyen végzett párbajtőr egyéniben. Mielőtt pástra lépett volna a koronavírus-járvány miatt egy évvel elhalasztott tokiói olimpián, legjobb felnőtt eredménye egy 7. hely volt a vancouveri világkupán, 2019 februárjából.